पाएं अपने शहर की ताज़ा ख़बरें और फ्री ई-पेपरडाउनलोड करें
बीते 24 घंटे में 278 नए मरीज मिलने के साथ-साथ संक्रमण से चार और लोगों की मौत हो गई है। जिले में कोरोना की दूसरी लहर में संक्रमित होने वालों की संख्या पहली लहर से पार कर गई है। शुक्रवार को 277 मरीजों को स्वस्थ होने के उपरांत डिस्चार्य किया गया है। जिले का पॉजिटिविटी रेट बढकर 7.17 फीसदी पर पहुंच गया है। वहीं, दूसरी लहर में 9 मार्च 2021 को एक संक्रमित की शिनाख्त हुई थी। पहली लहर में जहां 9 महीने में 6867 संक्रमितों की पहचान हुई थी वहीं दूसरी लहर में मात्र 59 दिनों में 6929 संक्रमितों की पहचान हो चुकी है। पहली लहर में 372413 सैंपल की जांच में 6867 मरीजों की शिनाख्त हुई थी तथा पॉजिटिविटी रेट मात्र 1.84 फीसदी दर्ज किया था। दूसरी लहर में अबतक 96691 सैंपल की जांच में पॉजिटिविटी रेट बढ़कर 7.17 फीसदी पहुंच गया है। डीएम कौशल कुमार ने शुक्रवार को कोरोना की अद्यतन स्थिति की जानकारी देते हुए कहा कि इस समय व्यक्तिगत अनुशासन की काफी आवश्यकता है। उन्होंने कहा कि अगर इसी तरह 10-15 दिनों तक जिलेवासियों का सहयोग मिला तो कोरोना का चेन को तोड़ने में सफल हो पाएंगे। गुरुवार को 278 नए मरीज मिलने के साथ-साथ संक्रमण के कारण 4 और लोगों की मौत हो गई है। दूसरी लहर में संक्रमण से मरने वालों की संख्या बढ़कर 27 हो गई है। वहीं संक्रमित होने वालों की संख्या बढ़कर 6929 हो गई है। गौरतलब हो कि जिले में कोरोना की पहली लहर में 8 मई 2020 को पहली बार तीन संक्रमितों की पहचान हुई थी। वे तीनों महाराष्ट्र के नंदूरबार के इस्लामिक मदरसा के छात्र थे जो स्पेशल ट्रेन से सहरसा पहुंचे थे। बता दें 10 फरवरी 2021 से 8 मार्च 2021 के बीच जिले में एक भी मरीज नहीं मिले थे।
जिले के विभिन्न क्षेत्रों में 1445 सैंपल में 268 मिले संक्रमित
गुरुवार को जिले के विभिन्न जांच केंद्रों पर रैपिड एंटीजन किट से 1445 सैंपल की जांच की गई जिसमें 268 का रिपोर्ट पॉजिटिव आया। इसके लिए 2, 3 एवं 4 मई को आरटीपीसीआर से जांच के लिए भेजे गए सैंपल में 10 का रिपोर्ट पॉजिटिव आई है। गुरुवार को सदर अस्पताल में 361 सैंपल की जांच में 75 मरीज मिले हैं। जबकि अनुमंडल अस्पताल सिमरी बख्तियारपुर में 125 सैंपल की जांच में 18, सीएचसी नवहट्टा में 135 सैंपल की जांच में 24, सीएचसी सौर बाजार में 72 सैंपल की जांच में 11, सीएचसी सलखुआ में 104 सैंपल की जांच में 26, सीएचसी महिषी में 70 सैंपल की जांच में 21, पीएचसी कहरा में 120 सैंपल की जांच में 15, पीएचसी बनमा ईटहरी में 55 सैंपल की जांच में 1, पीएचसी पंचगछिया में 111 सैंपल की जांच में 47, पीएचसी सोनवर्षा में 60 सैंपल की जांच में 11, शहरी प्राथमिक स्वास्थ केंद्र सहरसा बस्ती में 104 सैंपल की जांच में 3 एवं शहरी प्राथमिक स्वास्थ केंद्र सहरसा बस्ती में 90 सैंपल की जांच में 16 मरीज मिले हैं। गुरूवार का कुल 2243 सैंपल जांच के लिए संग्रहित
कोरोना की दूसरी लहर में मरने वालों की संख्या 27
जिलाधिकारी ने बताया कि गुरुवार को 278 मरीज मिलने के साथ दूसरी लहर में कोरोना संक्रमण से मरने वालों की संख्या 27 हो गई है। 26 संक्रमित व्यक्तियों को बेहतर इलाज के लिए मधेपुरा मेडिकल कॉलेज रेफर किया गया है। दूसरी लहर में संक्रमित होने वालों में 4095 लोगों ने कोरोना को पराजित भी किया है। जिले में वर्तमान समय में एक्टिव मरीजों की संख्या बढ़कर 2780 हो गई है।
पॉजिटिविटी रेट में लगातार वृद्धि दर्ज की जा रही है
जिले के पॉजिटिविटी रेट में लगातार वृद्धि दर्ज की जा रही है। गुरुवार को पॉजिटिविटी रेट 7.17 फीसदी दर्ज की गयी । जिले का पॉजिटिविटी रेट 1 मई को 6.18 फीसदी , 2 मई को 6.31 फीसदी, 3 मई को 6.62 फीसदी, 4 मई को 6.8 फसीदी , 5 मई को 7 फीसदी एवं 6 मई को 7 फीसदी दर्ज किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn